— Я ўбачыў месца Беларусі на карце Еўропы. Раней мала бываў за мяжой і мне здавалася, што ўсе гэтыя еўрапейскія цэнтры недасягальныя. Аказалася, што ўсё побач, няма ніякай адлегласці і вялікай розніцы ў менталітэце. Дагэтуль думаў: мы больш падобныя на суседзяў, што лагічна, але знайшоў больш падабенства да немцаў, бельгійцаў, аўстрыйцаў. Мы такія ж выхаваныя, акуратныя, інтравертныя. Ёсць у нас гэта шляхетнасць, унутраны спакой.